Арганізатары вечара паклапаціліся пра тое, каб кожнага вярнуць у непаўторную пару юнацтва. А запрасіў у той час, выклікаўшы шчымлівую радасць і хваляванне, школьны званок. Дала яго выпускніца 1949 года, былая настаў­ніца Зоя Іванаўна Талапіла. Дарэчы, Зоя Іванаўна некалькі гадоў працавала ў Белькаўскай школе, выкладала рускую мову і літаратуру. Яна прасіла перадаць найлепшыя пажаданні пастаўчанам — былым калегам і вучням, многіх з якіх добра памятае і цяпер.